wannaphong/clean_thaiwikipedia huggingface dataset:
# ไคล์ โบรลอฟสกี
ไคล์ โบรลอฟสกี  ตัวละครจากภาพยนตร์การ์ตูนเรื่อง เซาท์พาร์ก ไคล์มีประโยคที่พูดติดปากว่า "You Bastards!" (แปลประมาณว่า สารเลว) โดยมักพูดต่อจากสแตนที่พูดว่า"Oh My God! They Killed Kenny" (โอ้พระเจ้า!พวกเขาฆ่าเคนนี่!) หลังจากที่เคนนีถูกฆ่า แมตต์ สโตนผู้ให้เสียงและหนึ่งในผู้สร้างให้ความเห็นว่า ไคล์เป็นตัวละครที่แสดงลักษณะของตัวเองเมื่อขณะที่ยังเด็ก 

ไคล์เป็นเด็กชาวยิวคนเดียวในเนื้อเรื่อง สวมหมวกปิดหูสีเขียวพร้อมกับเสื้อแจ๊กเกตสีส้มตลอดเวลา ตลอดเรื่องทรงผมของไคล์เป็นส่วนหนึ่งของความลับของเรื่องเหมือนกับหน้าตาของเคนนี(ภายหลังเปิดเผยว่าไคล์มีผมอัฟโฟรสีแดง) ไคล์เป็นเพื่อนสนิทกับสแตน ซึ่งมักจะเป็นผู้นำของเพื่อนร่วมห้อง โดยไคล์มีนิสัยที่ค่อนข้างระวัง วางตัวดีและมักจะมีมารยาทและศีลธรรมสูงกว่าเพื่อนทั่วไป ซึ่งทำให้เป็นเป้าหมายของ อีริก คาร์ตแมน เพื่อนร่วมห้อง เด็กต่อต้านสังคมโดยเฉพาะอย่างยิ่งต่อต้านไคล์ ซึ่งทำให้ไคล์กับคาร์ตแมนทะเลาะกันบ่อยๆ

แม่ของไคล์ ชีลา (Sheila) ประธานสมาคมผู้ปกครองของโรงเรียน มีนิสัยที่มักจะปกป้องลูกมากเกินไป ในตอนหนึ่งเป็นคนจุดชนวนสงครามระหว่าง สหรัฐอเมริกา และประเทศแคนาดาเนื่องจากไม่ต้องการให้ไคล์ดูรายการทอล์กโชว์ของแคนาดาที่ไม่สุภาพ พ่อของไคล์ เจอรัลด์ (Gerald) เป็นทนายความ และน้องบุญธรรมชาวแคนาดาชื่อ ไอค์ (Ike) ที่มักจะโดนไคล์เตะหลายครั้ง

ชื่อสกุลของไคล์ "โบรลอฟสกี" (Broflovski, Broslovski, Broflofski, Broflovski, และ Brovlofski) มีการสะกดเป็นภาษาอังกฤษหลายแบบ โดยสำนักงานทนายความของพ่อไคล์เขียนว่า Brovlofski และในตอนหมีแพนด้าใช้ชื่อ Broflofski การสะกดหลายแบบมาจากแปลมาจากอักษรซีริลลิกว่า Бровловский ซึ่งในภาษารัสเซียไม่มีความหมายและไม่มีใครใช้ชื่อสกุลนี้
# อะซิดอกซิลลิน
อะซิดอกซิลลิน(Azidocillin)
# โพรพิซิลลิน
โพรพิซิลลิน (Propicillin) เป็นเพนิซิลลิน มีคุณสมบัติคล้ายกับ benzylpenicillin
# ทาแลมพิซิลลิน
ทาแลมพิซิลลิน  เป็นยาปฏิชีวนะกลุ่มเบตาแลคแทมในตระกูลเพนิซิลลิน เป็นโปร-ดรักภายใต้ภาวะที่เป็นกรดซึ่งให้ทางการรับประทาน ไม่ได้รับการอนุมัติจากองค์การอาหารและยาสหรัฐให้ใช้ในสหรัฐอเมริกา ในผู้เป็นโรคตับควรหลีกเลี่ยง

 การสังเคราะห์ 
แอมพิซิลลิน ยังคงเป็นสารในกลุ่มเพนิซิลลินที่เลือกใช้สำหรับรักษาการติดเชื้อหลายชนิด เนื่องจากมีฤทธิ์ในช่องปากและมีฤทธิ์ที่ดีในการต่อต้านแบคทีเรียแกรมลบ มีการตรวจสอบโปร-ดรักจำนวนหนึ่งในความพยายามที่จะปรับปรุงตามลักษณะทางเภสัชพลศาสตร์ และหนึ่งในนั้นคือทาแลมพิซิลลิน

thumb|center|500px|การสังเคราะห์ทาแลมพิซิลลิน:

การสังเคราะห์แบบหนึ่งเกี่ยวข้องกับการป้องกันหมู่อะมิโนปฐมภูมิของแอมพิซิลลิน (1) ทำปฏิกริยาเป็นอีนามีนโดยเอทิลอะซีโตอะซีเตต (2) จากนั้นจึงทำปฏิกิริยากับ 3-โบรมอพทาไลด์ ทำให้เกิดสารประกอบเอสเทอร์ (3) และอีนามีนถูกไฮโดรไลซ์อย่างระมัดระวังด้วยกรดไฮโดรคลอริกเจือจางในอะซีโตไนไตรล์ได้ผลผลิตเป็นทาแลมพิซิลลิน (4)
# เทโมซิลลิน
เทโมซิลลิน  เป็นเพนิซิลลินที่ต้านเบตาแลกตาเมส
และยังเป็นคาร์บอกซีเพนิซิลลิน

การสังเคราะห์
thumb|center|700px|การสังเคราะห์'เทโมซิลลิน:
# ฟินีติซิลลิน
ฟินีติซิลลิน (Pheneticillin) เป็นยาปฏิชีวนะในจำพวกของเพนิซิลลินที่ FDA ไม่ได้รับรองให้ใช้งานในประเทศสหรัฐ

ข้อมูล
# โคลมีโตซิลลิน
โคลมีโตซิลลิน  เป็นกลุ่มยาชนิดเพนิซิลลิน
# เพนาเมกซิลลิน
เพนาเมกซิลลิน (Penamecillin) เป็นโปรดรักที่ทำให้เป็น benzylpenicillin ด้วย esterases ไม่มีความเสี่ยงต่อความผิดปกติแต่กำเนิดที่ตรวจพบได้ต่อทารกในครรภ์
# เบนซาทีนฟีนอกซีเมตทิลเพนิซิลลิน
เบนซาทีนฟีนอกซีเมตทิลเพนิซิลลิน ((Penicillin V))
ใช้รักษาโรคที่เกิดจากการติดเชื้อทั้งแกรมบวกและแกรมลบ เช่น ทอนซิลอักเสบ ปอดบวม แผลมีหนองอักเสบ เยื่อบุหัวใจอักเสบ

 ข้อบ่งชี้สำหรับการใช้ยานี้ 
 ใช้ในเชื้อ Streptococcal, การติดเชื้อที่ระบบทางเดินหายใจส่วนบน ใช้ในไข้อีดำอีแดง โรคไฟลามทุ่ง 
 ใช้ในโรค Pharyngitis ในเด็ก 
 ใช้กับ Otitis media และไซนัสอักเสบ 
 ป้องกัน bacterial endocarditis 
 ใช้ในเชื้อ Pneumococcal 
 ใช้ในเชื้อ Staphylococcal 
 ใช้ใน Fusospirochetosis of the oropharynx 

 ผลข้างเคียงของยา 
 เกิดความเสี่ยงต่อการเกิดปฏิกิริยาที่ไวเกิน

 คำเตือนและข้อควรระวัง 
 การใช้ยานี้ในคนโรคไต และ โรคเกี่ยวกับระบบเลือด ควรจะมีการตรวจดูเป็นระยะๆ เมื่อต้องใช้เป็นเวลานาน 
 การใช้ยานี้ในหญิงตั้งครรภ์ควรใช้เมื่อมีความต้องการจริงๆ เท่านั้น เพราะยังไม่มีการศึกษาในคนและในสัตว์ที่เพียงพอที่จะยืนยันความปลอดภัยในการใช้ในหญิงตั้งครรภ์ได้ 
 ยานี้สามารถซึมผ่านออกทางน้ำนมได้ ฉะนั้นควรใช้อย่างระมัดระวังในหญิงให้นมบุตร 

 ชื่อการค้า 
Pen-V Atlantic, Fenocin, Pen-V, General Drugs House 

 วิธีใช้ 
 ผู้ใหญ่ 125-500 mg วันละ 4 ครั้ง 
 ในผู้ป่วยที่มีความบกพร่องของไต (creatinine clerance น้อยกว่า 10 ml/min) โดยไม่ควรใช้เกิน 250 mg ทุก 6 ชม. 
 เด็ก 25-50 mg /kg/วัน ทุก 6-8 ชม. 

 การเก็บรักษา 
 ควรเก็บ Penicillin V potassium tablets และ powders ที่ใช้สำหรับผสมเป็นสารละลายใช้ดื่ม ควรเก็บในภาชนะปิดสนิทที่อุณหภูมิ 15-30 c 
 หลังจากผสมแล้ว ควรจะเก็บที่อุณหภูมิ 2-8 c และเก็บไว้ไม่เกิน 14 วัน
# ความร้อนจำเพาะ
ความร้อนจำเพาะ  เป็นคุณสมบัติทางฟิสิกส์ของวัตถุที่สามารถวัดได้ โดยอธิบายความสามารถในการเก็บความร้อนของวัตถุนั้น ๆ. กล่าวโดยคร่าว ๆ นิยามของความร้อนจำเพาะคือ ปริมาณความร้อนที่ทำให้สารมวล 1 กรัมอุณหภูมิเปลี่ยนไปหนึ่งองศา และความร้อนจำเพาะก่อนการเปลี่ยนสภาพมีค่าเท่ากับความร้อนจำเพาะหลังการเปลี่ยนสภาพ. เนื่องจากการถ่ายเทความร้อนคือการถ่ายเทพลังงานประเภทหนึ่ง ดังนั้นหน่วยของความร้อนจำเพาะคือ จูลส์ต่อเคลวิน.
สำหรับความร้อนจำเพาะของตัวนำยวดยิ่งที่อุณหภูมิวิกฤตและความร้อนจำเพาะของตัวนำปกติที่อุณหภูมิวิกฤตมีค่าไม่เท่ากัน นั่นคือแสดงพฤติกรรมไม่ต่อเนื่อง
# เบนซิลเพนิซิลลิน
เบนซิลเพนิซิลลิน  หรือ เพนิซิลลิน จี (, PenG) หรือ BENPEN เป็นยาเพนิซิลลินชนิดมาตรฐาน โดยตัว G ย่อมาจาก Gold Standard หมายถึงมาตรฐานสูงสุดในการรักษา เพนิซิลลินจีเป็นยาที่ให้ทางหลอดเลือดดำเนื่องจากไม่คงทนในกรดไฮโดรคลอริกซึ่งมีอยู่ในกระเพาะอาหาร
# ไดคลอกซาซิลลิน
ไดคลอกซาซิลลิน  เป็นยาที่ใช้ฆ่าเชื้อแบคทีเรียที่เป็นสาเหตุของโรคติดเชื้อต่าง ๆ ได้แก่ โรคติดเชื้อบริเวณทางเดินหายใจส่วนบน (เช่น โรคหลอดลมอักเสบ โรคคอหอยอักเสบ) โรคติดเชื้อบริเวณทางเดินหายใจส่วนล่าง (เช่น โรคปอดอักเสบ) และโรคติดเชื้อบริเวณผิวหนังและเนื้อเยื่ออ่อน
# คลอกซาซิลลิน
คลอกซาซิลลิน  เป็นยาปฏิชีวนะกึ่งสังเคราะห์ อยู่ในประเภทเดียวกับเพนิซิลลิน บริษัทบีแชม (Beecham) คิดค้นขึ้นเมื่อราวต้นพุทธทศวรรษที่ 2490 และพัฒนาเรื่อยมา ยานี้ขายโดยใช้ชื่อทางการค้าหลายชื่อ เช่น คลอกซาเพน (Cloxapen) , คล็อกซาแคป (Cloxacap) , เทโกเพน (Tegopen) , ออร์เบนิน (Orbenin)  และ เมคล็อก (Meicolx) 

คลอกซาซิลลินใช้ต่อต้านเชื้อสแตฟิโลคอกคัส (staphylococcus) ซึ่งสร้างเอนไซม์บีตา-แลกตาเมส (beta-lactamase) อันก่อแบคทีเรียบางประเภท คลอกซาซิลลินมีฤทธิ์ต่อต้านแบคทีเรียน้อยกว่าเบนซิลเพนิซิลลิน (benzylpenicillin) ทว่า มีข้อดีคือมีความเป็นพิษน้อย เว้นแต่ในกรณีแพ้ยา

ในการศึกษาหนึ่ง ผู้ศึกษาได้ตั้งข้อสังเกตว่า เมื่อมีการใช้คลอกซาซิลลินมากขึ้นเรื่อย ๆ จะส่งผลให้แวนโคไมซิน (vancomycin) หรือยาปฏิชีวนะที่ใช้ต่อต้านแบคทีเรียทำนองเดียวกัน ได้รับการใช้น้อยลง
# เมทิซิลลิน
เมทิซิลลิน(Methicillin)
# ทาโซแบคแตม
ทาโซแบคแตม  เป็นยารักษาโรคที่ยับยั้งการทำงานของเอนไซม์ β-lactamases ของแบคทีเรีย โดยเฉพาะในกลุ่ม  SHV-1 และ TEM โดยทั่วไปมักใช้เป็นเกลือโซเดียมของเอนไซม์นี้ ได้แก่ โซเดียมทาโซแบคแตม

ทาโซแบคแตมได้รับการจดสิทธิบัตรใน ค.ศ. 1982 และใช้งานทางการแพทย์ใน ค.ศ. 1992
# เบนซาทีนเบนซิลเพนิซิลลิน
เบนซาทีนเบนซิลเพนิซิลลิน  เป็นยาปฏิชีวนะที่ใช้รักษาการติดเชื้อแบคทีเรียหลายชนิด โดยเฉพาะในการรักษาคอหอยอักเสบจากเชื้อสเตร็ปโตค็อกคัส, โรคคอตีบ, ซิฟิลิส และคุดทะราด

เบนซาทีนเบนซิลเพนิซิลลินได้รับการจดสิทธิบัตรใน ค.ศ. 1950 จัดให้อยู่ในรายการยาจำเป็นขององค์การอนามัยโลก

สังคมและวัฒนธรรม
ยานี้ขายตามทอดคลาดโดย Pfizer (เดิมโดย Wyeth) ภายใต้ชื่อการค้า Bicillin L-A

 สถานะ 
 ตำรายาบริติช
# ออกซาซิลลิน
ออกซาซิลลิน (Oxacillin)
# สปิน (ซอฟต์แวร์)
สปิน (SPIN) คือเครื่องมือสำหรับตรวจสอบโมเดลซอฟต์แวร์ พัฒนาขึ้นโดยทีมซึ่งนำโดยเจอราร์ด เจ. โฮลซ์แมน (Gerard J. Holzmann) ที่เบลล์แล็บ SPIN เป็นเครื่องมือตรวจสอบบนพื้นฐานออโตมาตา (การทำงานของเครื่องมือตรวจสอบอาศัยหลักทฤษฎีออโตมาตา). ในการตรวจสอบ, ระบบเป้าหมายสำหรับการตรวจสอบเขียนบรรยายด้วยภาษาโปรเมลา (Promela; Process Meta Language) ซึ่งมีความสามารถในการบรรยายถึงแบบจำลองของ asynchronous distributed algorithms ในรูปแบบของ non-deterministic automata ส่วนคุณสมบัติที่ต้องการตรวจสอบเขียนระบุด้วยสูตร LTL (ตรรกศาสตร์เวลาแบบเชิงเส้น; Linear Temporal Logic)
ซึ่งจะถูกนำไปหาผลลบและแปลงไปสู่บุชิออโตมาตาเพื่อนำไปใช้ในกระบวนการตรวจสอบขั้นต่อไป. 
นอกจากจะเป็นเครื่องมือสำหรับตรวจสอบโมเดลแล้ว SPIN ยังสามารถใช้เป็นซิมูเลเตอร์เพื่อจำลองวิถีการรันที่เป็นไปได้ของระบบ และแสดงผลเป็นสายของการรันระบบได้.

SPIN แตกต่างไปจากเครื่องมือตรวจสอบโมเดลอื่นๆตรงที่มันไม่ได้กระทำการตรวจสอบด้วยตัวของมันเอง แต่จะสร้างโค้ดภาษา C ขึ้นมาเป็นตัวตรวจสอบสำหรับโมเดลเป้าหมายแต่ละอัน. ซึ่งเทคนิคนี้ช่วยประหยัดหน่วยความจำและทำให้การตรวจสอบมีประสิทธิภาพ และนอกจากนั้นยังทำให้การเพิ่มเติม/แก้ไขโมเดล โดยเพิ่มเติม/แก้ไขบางส่วนของโค้ดผลลัพธ์ที่ได้จาก SPIN.
SPIN ยังมีทางเลือกที่ช่วยให้กระบวนการตรวจสอบมีความรวดเร็วมากยิ่งขึ้นและประหยัดหน่วยความจำมากยิ่งขึ้น อาธิเช่น:

 การลดลำดับบางส่วน (partial order reduction) ;
 การบีบอัดสเตท (state compression) ;
 การแฮชบิทสเตท (bitstate hashing) คือ แทนที่จะเก็บทั้งหมดของสเตทก็จัดเก็บเพียงแค่แฮชโค้ดในบิทฟิลด์. เทคนิคนี้ช่วยลดการใช้หน่วยความจำได้อย่างมากแต่ก็ต้องแลกด้วยการสูญเสียความสมบูรณ์ไป;
 การบับคับความเท่าเทียมแบบหละหลวม (weak fairness enforcement)

 ประวัติ 
 การพัฒนา SPIN เริ่มขึ้นในปีค.ศ. 1980
 เวิร์คชอปประจำปีของ SPIN ได้ถูกจัดขึ้นตั้งแต่ปีค.ศ. 1995 เพื่อผู้ใช้, นักวิจัย, และผู้สนใจเกี่ยวกับการตรวจสอบโมเดล
 ในปีค.ศ. 2001SPIN ได้รับรางวัล System Software Award จาก ACM (Association for Computing Machinery)
# ซัลทามิซิลลิน
ซัลทามิซิลลิน  เป็นยาปฏิชีวนะในรูปแบบสำหรับรับประทานที่ผสมระหว่างยาปฏิชีวนะสองตัว คือ แอมพลิซิลลิน/ซัลแบคแตม ประกอบด้วยแอมพลิซิลินในรูปที่เป็นเอสเทอร์ และซัลแบคแตม เครื่องหมายการค้าของยาชนิดนี้มีหลายแบบเช่น  Saltum และ Unasyn
# เซฟาโลริดีน
เซฟาโลริดีน
# ซัลแบคแตม
ซัลแบคแตม  เป็นสารยับยั้งเบตาแลกตาเมส ยานี้ให้ร่วมกับยาปฏิชีวนะเบตาแลกแทมเพื่อยับยั้งเบตาแลกทาเมส ซึ่งเป็นเอนไซม์ที่ผลิตโดยแบคทีเรียที่ทำลายยาปฏิชีวนะ

ยานี้ได้รับการจดสิทธิบัตรใน ค.ศ. 1977 และได้รับการรับรองให้ใช้ในทางการแพทย์ใน ค.ศ. 1986
# ปี
ปี หมายถึง คาบการโคจรของวัตถุดาวเคราะห์ เช่น การโคจรของโลกรอบดวงอาทิตย์ ซึ่งดาวเคราะห์แต่ละดวงจะมีระยะเวลาของปีไม่เท่ากัน ขึ้นอยู่กับความเร็วในการโคจรของดาวเคราะห์และความยาววงโคจรของดาวเคราะห์

เนื่องจากความลาดเอียงของแกนโลกเป็นเหตุทำให้เห็นฤดูกาลหมุนเวียนผ่านไป สังเกตได้จากการเปลี่ยนแปลงของสภาพอากาศ ระยะเวลาของกลางวัน ในเขตอบอุ่นและกึ่งขั้วโลกรอบโลกโดยทั่วไปแล้วจะปรากฏสี่ฤดูกาลใน 1 ปี คือ ฤดูใบไม้ผลิ ฤดูร้อน ฤดูใบไม้ร่วง และฤดูหนาว ส่วนในเขตร้อนและกึ่งเขตร้อน ภาคภูมิศาสตร์หลายแห่งไม่มีฤดูกาลที่กำหนดแน่นอน แต่ในเขตร้อนชื้นตามฤดูกาลจะรับรู้และติดตามได้เพียงแค่ฤดูฝนและฤดูแล้งในแต่ละปี

ปีปฏิทินเป็นค่าประมาณของจำนวนวันของคาบการโคจรของโลก ปฏิทินเกรกอเรียนหรือปฏิทินสมัยใหม่กำหนดให้ปีปฏิทินมี 365 วันในปีสามัญ หรือมี 366 วันในปีอธิกสุรทินเช่นเดียวกับปฏิทินจูเลียน สำหรับปฏิทินเกรกอเรียน ความยาวเฉลี่ยของปีปฏิทิน (ปีเฉลี่ย) ตลอดวงจรอธิกสุรทินที่ครบ 400 ปีคือ 365.2425 วัน (97 จาก 400 ปีเป็นปีอธิกสุรทิน)

ในภาษาอังกฤษ หน่วยเวลาสำหรับปีมักย่อว่า "y" หรือ "yr" สัญลักษณ์ "a" นั้นพบได้ทั่วไปในวรรณกรรมวิทยาศาสตร์แม้ว่าระยะเวลาที่แน่นอนอาจไม่สอดคล้องกันก็ตาม ในทางดาราศาสตร์ ปีจูเลียนเป็นหน่วยของเวลาที่กำหนดเป็น 365.25 วัน เท่ากับ 86,400 วินาที (หน่วยฐาน SI) เท่ากับ 31,557,600 วินาทีในปีดาราศาสตร์จูเลียนchrome-extension://efaidnbmnnnibpcajpcglclefindmkaj/https://www.iau.org/static/publications/stylemanual1989.pdf

คำว่า ปี ยังใช้สำหรับช่วงเวลาที่สัมพันธ์กัน แต่ไม่เหมือนกับปีปฏิทินหรือดาราศาสตร์ เช่น ปีตามฤดูกาล ปีงบประมาณ ปีการศึกษา เป็นต้น ในทำนองเดียวกัน ปี อาจหมายถึงระยะเวลาการโคจรของดาวเคราะห์ใดๆ เช่น ปีดาวอังคารและปีดาวศุกร์ที่เป็นตัวอย่างของระยะเวลาที่ดาวเคราะห์นั้น ๆ ใช้ในการโคจรครบหนึ่งวงโคจรที่สมบูรณ์ คำนี้ยังสามารถใช้เพื่ออ้างถึงระยะเวลาหรือวัฏจักรที่ยาวนานได้ เช่น ปีที่ดี

 การนับปีบนโลก 

หนึ่งปีบนโลกตามปฏิทินสุริยคติ มีระยะเวลาทั้งหมด 365 วัน โดยที่โลกหมุนโคจรรอบดวงอาทิตย์ใช้เวลา 365 วัน 5 ชั่วโมง 49 นาที 12 วินาที หรือ 365.2425 วัน ส่งผลต่อการนับจำนวนวันให้ทุก ๆ 4 ปีจะมีวันเพิ่มขึ้นหนึ่งวันเป็น 366 วัน เพื่อทดแทนระยะเวลาที่ไม่พอดีวันในการโคจรรอบดวงอาทิตย์ เรียกปีที่มี 366 วันว่า ปีอธิกสุรทิน วันที่เพิ่มขึ้นมาจะถูกเพิ่มลงในเดือนกุมภาพันธ์จาก 28 วัน เป็น 29 วัน ในทุก ๆ 4 ปี เว้นปีที่หาร 100 ลงตัวแล้ว หารกับ 400 ไม่ลงตัว
# เซฟาโลติน
เซฟาโลติน  เป็นยาปฏิชีวนะ cephalosporin รุ่นแรกที่มีฤทธิ์ปฏิชีวนะแบบสเปกตรัมกว้าง ถือเป็น cephalosporin ชนิดแรกที่ทำการขายทอดตลาด (1964) และยังคงใช้งานแพร่หลาย
# เซฟาดรอกซิล
เซฟาดรอกซิล  เป็นยาปฏิชีวนะสเปกตรัมกว้างในประเภท cephalosporin มีผลต่อเชื้อแบคทีเรียแกรมบวกและแกรมลบ เป็นยาปฏิชีวนะที่ฆ่าเชื้อแบคทีเรีย

ยานี้ได้รับการจดสิทธิบัตรใน ค.ศ. 1967 และรับรองให้ใช้ทางการแพทย์ใน ค.ศ. 1978
# เซฟาซีโดน
เซฟาซีโดน  เป็นยาปฏิชีวนะแบบ cephalosporin
# ส่วนต่อประสานกับผู้ใช้
ส่วนต่อประสานกับผู้ใช้   หมายถึง ส่วนต่อประสานที่มีไว้ให้ผู้ใช้ใช้ในการกระทำกับระบบหรือสิ่งของต่าง ๆ ซึ่งอาจจะเป็นคอมพิวเตอร์ เครื่องจักร เครื่องกล อุปกรณ์ใช้ไฟฟ้าใด ๆ หรือระบบที่มีความซับซ้อนอื่น ๆ เพื่อให้สิ่ง ๆ นั้นทำงานตามความต้องการของผู้ใช้

ส่วนต่อประสานกับผู้ใช้สามารถจัดได้เป็น 2 ประเภทใหญ่ได้แก่
 ส่วนที่นำข้อมูลเข้า หรือส่วนสั่งงาน เรียกว่า อินพุต (input)
 ส่วนที่ใช้แสดงผลลัพธ์ หรือส่วนที่ไว้รอคำสั่งจากผู้ใช้ เรียกว่า เอาต์พุต (output)

 ความนำ 
การใช้งานระบบใดๆที่มีความสลับซับซ้อน จะมีหลักการทำงานพื้นฐานอยู่ 3 ส่วนคือ ส่วนอินพุท (input) ส่วนการประมวล (process) และส่วนเอาต์พุต (output) ซึ่งส่วนการนำเข้าและส่วนแสดงผลลัพธ์เป็นส่วนที่ใช้ติดต่อกับผู้ใช้โดยตรงจึงเรียกว่า ส่วนต่อประสานกับผู้ใช้ 

ตัวอย่างของส่วนต่อประสานกับผู้ใช้เช่น เครื่องคิดเลข จะมีส่วนอินพุทคือแป้นตัวเลข 0-9 และเครื่องหมายทางคณิตศาสตร์ ผู้ใช้จะต้องกดหมายเลขที่ต้องการคำนวณผลผ่านแป้นตัวเลขนั้น และเมื่อเครื่องคิดเลขทำการประมวลผลเสร็จสิ้น ก็จะแสดงผลลัพธ์ออกมาบนหน้าจอ LED ซึ่งเป็นส่วนของเอาต์พุต

หรือเช่น รถยนต์ จะมีพวงมาลัยและคันเร่งไว้ให้ผู้ขับสามารถใช้บังคับทิศทางและเร่งความเร็ว ซึ่งส่วนนี้คือส่วนของอินพุท ส่วนหน้าปัดบอกความเร็วหน้าปัดบอกน้ำมันคงเหลือคือส่วนของเอาต์พุต ซึ่งจะช่วยให้ผู้ขับได้รู้ถึงสถานะของรถยนต์ที่ตนเองขับขี่อยู่

 ความเหมาะสมต่อการใช้งาน 
ในเรื่องของส่วนต่อประสานกับผู้ใช้ มีศาสตร์หนึ่งที่เป็นส่วนระบุถึงคุณภาพของส่วนติดต่อผู้ใช้เรียกว่า ความเหมาะสมต่อการใช้งาน หรือ Usability 

เป็นศาสตร์ที่ว่าด้วยการออกแบบส่วนต่อประสานกับผู้ใช้ให้มีความเหมาะสมต่อการใช้งาน กล่าวคือสามารถใช้งานได้ง่าย สะดวก รวดเร็ว โดยศาสตร์ของความเหมาะสมต่อการใช้งาน จะมีความเกี่ยวข้องกับด้าน จิตวิทยา และ สรีรวิทยา เป็นหลัก ซึ่งจิตวิทยาจะช่วยให้นักออกแบบส่วนติดต่อผู้ใช้ สามารถคิดระบบระเบียบขั้นตอนวิธีการใช้งานที่ทำให้ผู้ใช้สามารถใช้งานอุปกรณ์ได้สะดวก และง่ายต่อการทำความเข้าใจ ส่วนสรีรวิทยาจะช่วยในการออกแบบให้อุปกรณ์นั้นเหมาะสมต่อกับใช้ในด้านสรีระ เช่น ความสะดวกต่อการจับถือ เป็นต้น

 ส่วนต่อประสานกับผู้ใช้ในระบบคอมพิวเตอร์ 
ส่วนต่อประสานกับผู้ใช้ในทางคอมพิวเตอร์ นั้นโดยมากจะหมายถึง การแสดงภาพกราฟิก หรือข้อความ หรือเสียง ให้ผู้ใช้ได้รับทราบและช่วยในการควบคุมขั้นตอนการใช้งานของผู้ใช้ต่อโปรแกรมที่กำลังใช้งานอยู่ ผ่าน แป้นพิมพ์หรือคีย์บอร์ด หรือ เมาส์

 คำศัพท์หรือหัวข้อที่เกี่ยวข้อง 
 ส่วนต่อประสานกราฟิกกับผู้ใช้ (GUI, Graphic User Interface)
 ระบบมัลติมีเดีย (Multimedia System)
 หมายเหตุ
# โปรเคนเบนซิลเพนิซิลลิน
โปรเคนเบนซิลเพนิซิลลิน
# เซฟาพิริน
เซฟาพิริน  เป็นยาปฏิชีวนะ cephalosporin รุ่นแรกที่ฉีดเข้าร่างกาย ในประเทศสหรัฐยุติการผลิตเพื่อใช้งานกับมนุษย์แล้ว

การสังเคราะห์
thumb|center|400px|การสังเคราะห์เซฟาพิริน:
# เซฟราดีน
เซฟราดีน  เป็นยาปฏิชีวนะแบบ cephalosporin รุ่นที่หนึ่ง

 การสังเคราะห์ 
thumb|center|700px|การสังเคราะห์เซฟราดีน:
# โจนาธาน ไอฟ์
เซอร์ โจนาธาน พอล ไอฟ์  หรือ โจนี ไอฟ์ (Jony Ive)http://www.apple.com/macbookpro/ (เกิด 27 กุมภาพันธ์ ค.ศ. 1967) เป็นอดีตประธานฝ่ายการออกแบบของบริษัทแอปเปิล คอมพิวเตอร์ และเป็นผู้ร่วมออกแบบหลายผลิตภัณฑ์ของแอปเปิล ได้แก่ ไอแมค ไอพอด ไอโฟน และไอแพด

ไอฟ์เกิดที่กรุงลอนดอน สหราชอาณาจักร เมื่ออายุได้ 12 ปี ครอบครัวเขาย้ายไปอยู่ที่เมืองสแตฟฟอร์ด ไอฟ์เรียนด้านการออกแบบที่วิทยาลัยสารพัดช่างนิวคาสเซิล (ปัจจุบันคือมหาวิทยาลัยนอร์ทัมเบรีย) หลังจากนั้นเขาทำงานที่บริษัทแทงเจอรีน วิสาหกิจเริ่มต้นเกี่ยวกับงานออกแบบในลอนดอน ก่อนจะร่วมงานกับแอปเปิลช่วงคริสต์ทศวรรษ 1990 ไอฟ์มีส่วนในการออกแบบพาวเวอร์บุ๊กและแมคอินทอช เขากลายเป็นบุคคลสองสัญชาติ (บริติช-อเมริกัน) เมื่อได้รับสัญชาติอเมริกันในปี ค.ศ. 2012 ในปี ค.ศ. 2017 ไอฟ์ได้รับเชิญให้ดำรงตำแหน่งอธิการบดีราชวิทยาลัยศิลปะ ต่อมาในปี ค.ศ. 2019 เขาประกาศลาออกจากแอปเปิลเพื่อไปก่อตั้งบริษัทตัวเองชื่อ LoveFrom ร่วมกับนักออกแบบเชิงอุตสาหกรรมมาร์ก นิวสัน

จากความสำเร็จในด้านการออกแบบ ไอฟ์ได้รับรางวัลและเกียรติยศจำนวนมาก เช่น Royal Designers for Industry (RDI) จากราชสมาคมศิลปะ ภาคีสมาชิกกิตติมศักดิ์แห่งราชวิทยาลัยวิศวกรรมศาสตร์ (HonFREng) และเครื่องราชอิสริยาภรณ์จักรวรรดิบริติชชั้น KBE

ด้านชีวิตส่วนตัว ไอฟ์สมรสแล้วกับเฮเทอร์ เพ็ก มีบุตรด้วยกัน 2 คน เขาไม่ค่อยเปิดเผยตัวต่อสาธารณชนมากนัก และมักยกผลงานการออกแบบให้เป็นของทีมงาน

ในปี ค.ศ. 2023 ไอฟ์เป็นผู้ออกแบบตราสัญลักษณ์พระราชพิธีราชาภิเษกของสมเด็จพระเจ้าชาลส์ที่ 3 แห่งสหราชอาณาจักร
# ริสก์
ริสก์ (Risk) เกมกระดานลักษณะการวางแผนในการรบ คิดค้นในช่วงคริสต์ทศวรรษที่ 1950 โดย Albert Lamorisse ชาวฝรั่งเศส จัดจำหน่ายโดยบริษัทพาร์เกอร์บราเธอรส์บริษัทลูกของบริษัทแฮสโบร ลักษณะเกมของริสก์เป็นการวางแผนในการวางทหารในเขตประเทศต่างๆ และทำการบุกยึดดินแดนข้างเคียง โดยผู้เล่นแต่ละคนจะได้ภารกิจมา เมื่อทำภารกิจสำเร็จ จะเป็นผู้ชนะของเกม ภารกิจจะมีหลายรูปแบบ เช่น ยึดครอง 2 ทวีป หรือปราบผู้เล่นสีใดสีหนึ่ง ลักษณะการเล่นเกมจะใช้ลูกเต๋าสู้กันในการโจมตีและการป้องกันดินแดน

เกมได้มีการทำออกมาหลายรุ่นนอกจากแผนที่โลก ยังได้มีการทำแผนที่และตัวละครอื่นเช่น ริสก์รุ่นเดอะลอร์ดออฟเดอะริงส์ นาร์เนียและรุ่นสตาร์วอรส์ 

 ลักษณะเกม 
เกมริสก์ เป็นเกมสำหรับเล่น 2-6 คน เล่นบนกระดานที่เป็นแผนที่โลกซึ่งแบ่งดินแดนออกเป็น 42 ดินแดนในสมัยก่อน และแบ่งแยกออกเป็น 6 ทวีป เริ่มเกมผู้เล่นแต่ละคนจะได้ไพ่ซึ่งบอกว่าดินแดนไหนเป็นของตน และเริ่มตัดสินใจวางกองทัพในดินแดนของตัวเอง โดยตัดสินใจว่าดินแดนไหนจะวางทหารมากหรือน้อยตามลำดับ 

หลังจากเริ่มวางกองทัพในกระดานเสร็จและหยิบไพ่ภารกิจสำเร็จ ผู้เล่นแต่ละคนจะเริ่มบุกโจมตีดินแดนที่ติดกัน โดยการเคลื่อนทหารไปที่ดินแดนนั้น และทอยลูกเต๋าแข่งกับเจ้าของดินแดนปัจจุบัน กองทัพที่โจมตีจะทอย 3 ลูกเต๋า และกองทัพที่ป้องกันจะทอย 2 ลูกเต๋า ถ้าตัวเลขที่ปรากฏบนหน้าลูกเต๋ามากกว่าหรือเท่ากับ ตัวเลขของกองทัพที่โจมตี จะถือว่าป้องกันการโจมตีได้สำเร็จและกองทัพของผู้โจมตีจะเสียทหารไป เกมจะดำเนินไปเรื่อยๆ โดยผลัดเปลี่ยนผู้เล่นและกองทัพที่โจมตีจนกระทั่งผู้เล่นคนใดคนหนึ่งปฏิบัติภารกิจสำเร็จ

 ดินแดน 
thumb|none|1000px|

ทวีปอเมริกาเหนือ
 1 อะแลสกา
 2 แอลเบอร์ตา
 3 อเมริกากลาง
 4 สหรัฐอเมริกาฝั่งตะวันออก
 5 กรีนแลนด์
 6 นอร์ทเวสต์เทร์ริทอรีส์
 7 ออนแทรีโอ
 8 เกแบ็ก
 9 สหรัฐอเมริกาฝั่งตะวันตก

ทวีปอเมริกาใต้
 1 อาร์เจนตินา
 2 บราซิล
 3 เปรู
 4 เวเนซูเอลา

ทวีปยุโรป
 1 บริเตนใหญ่
 2 ไอซ์แลนด์
 3 ยุโรปเหนือ
 4 สแกนดิเนเวีย
 5 ยุโรปใต้
 6 ยูเครน
 7 ยุโรปตะวันตก

ทวีปเอเชีย
 1 อัฟกานิสถาน 
 2 จีน
 3 อินเดีย
 4 อีร์คุตสค์
 5 ญี่ปุ่น
 6 คัมชัตคา
 7 ตะวันออกกลาง 
 8 มองโกเลีย
 9 สยาม
 10 ไซบีเรีย
 11 ยูรัล
 12 ยัคคูสค์

ทวีปแอฟริกา
 1 คองโก
 2 แอฟริกาตะวันออก
 3 อียิปต์
 4 มาดากัสการ์
 5 แอฟริกาเหนือ
 6 แอฟริกาใต้

ทวีปออสเตรเลีย
 1 ออสเตรเลียตะวันออก
 2 อินโดนีเซีย
 3 นิวกินี
 4 เวสเทิร์นออสเตรเลีย

 แหล่งข้อมูลอื่น

 เกมริสก์จากเว็บฮาสโบร
# พ.ศ. 1968
พุทธศักราช 1968 ใกล้เคียงกับ
 เมษายน ค.ศ. 1425 - มีนาคม ค.ศ. 1426
 ค.ศ. 1425 เป็นปีปกติสุรทินที่วันแรกเป็นวันจันทร์ตามปฏิทินจูเลียน
 ค.ศ. 1426 เป็นปีปกติสุรทินที่วันแรกเป็นวันอังคารตามปฏิทินจูเลียน
 มหาศักราช 1347
 ปีมะเส็ง สัปตศก จุลศักราช 787 (วันที่ 29 มีนาคม เป็นวันเถลิงศก)

 ผู้นำ 
 อาณาจักรอยุธยา: สมเด็จพระบรมราชาธิราชที่ 2 (พ.ศ. 1967-1991)
 อาณาจักรสุโขทัย: พระมหาธรรมราชาที่ 4 (พ.ศ. 1962-1981)
 อาณาจักรล้านนา: พญาสามฝั่งแกน (พ.ศ. 1945-1984)
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 1968

 เหตุการณ์ 

 วันเกิด 

 วันถึงแก่กรรม
# พ.ศ. 1971
พุทธศักราช 1971 ใกล้เคียงกับ
 เมษายน ค.ศ. 1428 - มีนาคม ค.ศ. 1429
 ค.ศ. 1428 เป็นปีอธิกสุรทินที่วันแรกเป็นวันพฤหัสบดีตามปฏิทินจูเลียน
 ค.ศ. 1429 เป็นปีปกติสุรทินที่วันแรกเป็นวันเสาร์ตามปฏิทินจูเลียน
 มหาศักราช 1350
 ปีวอก สัมฤทธิศก จุลศักราช 790 (วันที่ 28 มีนาคม เป็นวันเถลิงศก)

 ผู้นำ 
 อาณาจักรอยุธยา: สมเด็จพระบรมราชาธิราชที่ 2 (พ.ศ. 1967-1991)
 อาณาจักรสุโขทัย: พระมหาธรรมราชาที่ 4 (พ.ศ. 1962-1981)
 อาณาจักรล้านนา: พญาสามฝั่งแกน (พ.ศ. 1945-1984)
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 1971

 เหตุการณ์ 
 สมเด็จพระบรมราชาธิราชที่ 2 แห่งอาณาจักรอยุธยา ยกทัพไปตีอาณาจักรล้านนา แต่ทรงพระประชวรจึงล่าทัพกลับมา 

 วันเกิด 

 วันถึงแก่กรรม
# พ.ศ. 1969
พุทธศักราช 1969 ใกล้เคียงกับ
 เมษายน ค.ศ. 1426 - มีนาคม ค.ศ. 1427
 ค.ศ. 1426 เป็นปีปกติสุรทินที่วันแรกเป็นวันอังคารตามปฏิทินจูเลียน
 ค.ศ. 1427 เป็นปีปกติสุรทินที่วันแรกเป็นวันพุธตามปฏิทินจูเลียน
 มหาศักราช 1348
 ปีมะเมีย อัฏฐศก จุลศักราช 788 (วันที่ 29 มีนาคม เป็นวันเถลิงศก)

 ผู้นำ 
 อาณาจักรอยุธยา: สมเด็จพระบรมราชาธิราชที่ 2 (พ.ศ. 1967-1991)
 อาณาจักรสุโขทัย: พระมหาธรรมราชาที่ 4 (พ.ศ. 1962-1981)
 อาณาจักรล้านนา: พญาสามฝั่งแกน (พ.ศ. 1945-1984)
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 1969

 เหตุการณ์ 

 วันเกิด 

 วันถึงแก่กรรม
# พ.ศ. 1970
พุทธศักราช 1970 ใกล้เคียงกับ
 เมษายน ค.ศ. 1427 - มีนาคม ค.ศ. 1428
 ค.ศ. 1427 เป็นปีปกติสุรทินที่วันแรกเป็นวันพุธตามปฏิทินจูเลียน
 ค.ศ. 1428 เป็นปีอธิกสุรทินที่วันแรกเป็นวันพฤหัสบดีตามปฏิทินจูเลียน
 มหาศักราช 1349
 ปีมะแม นพศก จุลศักราช 789 (วันที่ 29 มีนาคม เป็นวันเถลิงศก)

 ผู้นำ 
 อาณาจักรอยุธยา: สมเด็จพระบรมราชาธิราชที่ 2 (พ.ศ. 1967-1991)
 อาณาจักรสุโขทัย: พระมหาธรรมราชาที่ 4 (พ.ศ. 1962-1981)
 อาณาจักรล้านนา: พญาสามฝั่งแกน (พ.ศ. 1945-1984)

 เหตุการณ์ 

 วันเกิด 

 วันถึงแก่กรรม
# จิ๋นซีฮ่องเต้
ฉินฉื่อหฺวางตี้ ในภาษาจีนมาตรฐาน หรือ จิ๋นซีฮ่องเต้ ในภาษาฮกเกี้ยน (280–210 ปีก่อนคริสตกาล)Wood, Frances. (2008). China's First Emperor and His Terracotta Warriors, pp. 2-33. Macmillan Publishing, 2008. ISBN 0-312-38112-3. เป็นจักรพรรดิพระองค์แรกแห่งจักรวรรดิจีน ทรงก่อตั้งจักรวรรดิฉิน และไม่ทรงใช้ตำแหน่ง หวัง (王) เหมือนพระมหากษัตริย์ในราชวงศ์ชางและราชวงศ์โจวก่อนหน้านี้ แต่ทรงใช้ตำแหน่ง หฺวังตี้ (皇帝) อันเป็นตำแหน่งที่พระมหากษัตริย์จีนทรงใช้สืบ ๆ กันมาอีกสองพันปี

พระองค์เสด็จพระราชสมภพในหานตาน เมืองหลวงของรัฐจ้าว มีพระนามเดิมว่า อิ๋ง เจิ้ง (嬴政) หรือ จ้าว เจิ้ง (趙政) พระราชบิดา คือ พระเจ้าฉินจฺวังเซียง (秦莊襄王) พระมหากษัตริย์แห่งรัฐฉิน พระราชมารดา คือ จ้าว จี (赵姬) พระองค์ทรงได้รับความอนุเคราะห์จากลฺหวี่ ปู้เหวย์ (呂不韋) พ่อค้าผู้มั่งคั่ง ในการสืบทอดราชบัลลังก์ต่อจากพระราชบิดา ครั้น 221 ปีก่อนคริสตกาล ขณะพระชนม์ได้ 38 พรรษา พระองค์ทรงพิชิตรัฐอื่น ๆ ได้ทั้งสิ้น และทรงผนวกรวมรัฐเหล่านั้นเข้าเป็นจักรวรรดิอันหนึ่งอันเดียว แล้วทรงขึ้นครองอำนาจในฐานะ หฺวังตี้ พระองค์แรกของจักรวรรดิจีน ในรัชสมัยของพระองค์ แม่ทัพนายกองของพระองค์มีส่วนอย่างมากในการขยายอาณาเขตจักรวรรดิของพระองค์ โดยทำสงครามกับชาวไป่เยฺว่ (百越) ทางตอนใต้ของรัฐฉู่จนสามารถผนวกหูหนานและกวั่งตงได้เป็นการถาวร และทำสงครามกับชาวซฺยงหนู (匈奴) ทางตอนในของเอเชีย

พระองค์ยังทรงร่วมกับอัครมหาเสนาบดีหลี่ ซือ (李斯) ในการปฏิรูปขนานใหญ่ในด้านเศรษฐกิจและการเมือง เพื่อทำให้หลักปฏิบัติที่แตกต่างกันไปในรัฐต่าง ๆ แต่เดิมนั้นกลายเป็นมาตรฐานเดียวกัน ประวัติศาสตร์แบบจารีตระบุว่า ในการนี้ ทรงสั่งให้เผาตำราและฆ่าบัณฑิตเป็นอันมาก โครงการอันใหญ่โตของพระองค์นั้นยังรวมถึงการหลอมรวมกำแพงของรัฐต่าง ๆ เข้าเป็นกำแพงเมืองจีนอันหนึ่งอันเดียวกัน และจัดทำเส้นทางสัญจรทางบกให้เป็นหนึ่งเดียวกัน ตลอดจนจัดสร้างสุสานหลวงซึ่งมีทหารดินเผาขนาดเท่าคนจริงคอยอารักขาอยู่ พระองค์เสวยราชย์อยู่จนเสด็จสวรรคตเมื่อ 210 ปีก่อนคริสตกาล ระหว่างเสด็จประพาสภาคตะวันออกเป็นครั้งที่ 5

นักประวัติศาสตร์แบบจารีตมักพรรณนาว่า พระองค์ทรงเป็นผู้ปกครองที่โหดร้าย และเป็นผู้นิยมกฎหมายที่เข้มงวด ทั้งนี้ ส่วนหนึ่งเป็นผลมาจากมุมมองในสมัยราชวงศ์ฮั่นที่มีการวิพากษ์วิจารณ์พระองค์อย่างเผ็ดร้อน ทว่า นับแต่กลางคริสต์ศตวรรษที่ 20 เป็นต้นมา นักวิชาการเริ่มตั้งคำถามถึงมุมมองดังกล่าว
# พ.ศ. 1972
พุทธศักราช 1972 ใกล้เคียงกับ
 เมษายน ค.ศ. 1429 - มีนาคม ค.ศ. 1430
 ค.ศ. 1429 เป็นปีปกติสุรทินที่วันแรกเป็นวันเสาร์ตามปฏิทินจูเลียน
 ค.ศ. 1430 เป็นปีปกติสุรทินที่วันแรกเป็นวันอาทิตย์ตามปฏิทินจูเลียน
 มหาศักราช 1351
 ปีระกา เอกศก จุลศักราช 791 (วันที่ 29 มีนาคม เป็นวันเถลิงศก)

 ผู้นำ 
 อาณาจักรอยุธยา: สมเด็จพระบรมราชาธิราชที่ 2 (พ.ศ. 1967-1991)
 อาณาจักรสุโขทัย: พระมหาธรรมราชาที่ 4 (พ.ศ. 1962-1981)
 อาณาจักรล้านนา: พญาสามฝั่งแกน (พ.ศ. 1945-1984)
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 1972

 เหตุการณ์ 
 29 เมษายน - โยนออฟอาร์ค ปลดปล่อยเมืองออร์ลีนส์ จากการโอบล้อมของทหารอังกฤษ

 วันเกิด 
 สมเด็จพระบรมไตรโลกนาถ  พระมหากษัตริย์ลำดับที่ 8 แห่งกรุงศรีอยุธยา

 วันถึงแก่กรรม
# พ.ศ. 1974
พุทธศักราช 1974 ใกล้เคียงกับ
 เมษายน ค.ศ. 1431 - มีนาคม ค.ศ. 1432
 ค.ศ. 1431 เป็นปีปกติสุรทินที่วันแรกเป็นวันจันทร์ตามปฏิทินจูเลียน
 ค.ศ. 1432 เป็นปีอธิกสุรทินที่วันแรกเป็นวันอังคารตามปฏิทินจูเลียน
 มหาศักราช 1353
 ปีกุน ตรีศก จุลศักราช 793 (วันที่ 29 มีนาคม เป็นวันเถลิงศก)

 ผู้นำ 
 อาณาจักรอยุธยา: สมเด็จพระบรมราชาธิราชที่ 2 (พ.ศ. 1967-1991)
 อาณาจักรสุโขทัย: พระมหาธรรมราชาที่ 4 (พ.ศ. 1962-1981)
 อาณาจักรล้านนา: พญาสามฝั่งแกน (พ.ศ. 1945-1984)
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 1974

 เหตุการณ์ 
 30 พฤษภาคม - สงครามร้อยปี: โยนออฟอาร์ค ถูกประหารชีวิตด้วยการเผาทั้งเป็น ณ เมืองรูออง ประเทศฝรั่งเศส 
 สมเด็จพระบรมราชาธิราชที่ 2 (เจ้าสามพระยา) ยกทัพไปตีนครธม เมืองหลวงของอาณาจักรเขมร และกวาดต้อนผู้คนมาเป็นจำนวนมาก

 วันเกิด 
 สมเด็จพระบรมไตรโลกนาถ พระมหากษัตริย์พระองค์ที่ 9 แห่งกรุงศรีอยุธยา (สวรรคต พ.ศ. 2031)

 วันถึงแก่กรรม 
 30 พฤษภาคม - โยนออฟอาร์ค ผู้บัญชาการกองทัพและนักบุญแห่งฝรั่งเศส (เกิด 6 มกราคม พ.ศ. 1954)